Source: https://www.bojnice.sk/vseobecne-zavazne-nariadenia.phtml?id_kat_for_menu=27163&module_action__301231__id_vzn=341
Timestamp: 2019-03-19 04:31:20+00:00
Document Index: 8415355

Matched Legal Cases: ['§ 4', '§6', '§11', '§ 3', '§ 4', '§ 5', '§ 6', '§ 3', '§ 5', '§ 3', '§ 5']

Schválené: 30.4.2003
Účinnosť: 30.5.2003
Platné do: 30.6.2009
Nahradené: VZN-02-2009
Všeobecne záväzné nariadenie mesta Bojnice
o niektorých podmienkach držania psov v meste Bojnice
Mestské zastupiteľstvo v Bojniciach podľa § 4, ods. 3, písm. g/ a m/, na základe ustanovení §6, ods. 1 a v zmysle §11, ods. 4, písm. g/ zákona č. 369/1990 Zb. o obecnom zriadení v znení neskorších predpisov a v súlade s ustanoveniami § 3, § 4, § 5 a § 6 zákona č. 282/2002, ktorým sa upravujú niektoré podmienky držania psov (ďalej len zákon o držaní psov), a v súlade s ust. § 3, § 5 vyhlášky Ministerstva pôdohospodárstva SR č. 231/1998 Z. z. o chove spoločenských zvierat, divých zvierat a nebezpečných živočíchov a ochrane pokusných zvierat vydáva toto
Všeobecne záväzné nariadenie č. 2/2003
o niektorých podmienkach držania psov v meste Bojnice.
Účelom tohto VZN je utváranie a ochrana zdravých podmienok, zdravého spôsobu života obyvateľov, zabezpečenie verejného poriadku a úprava niektorých podmienok držania psov.
1. Toto VZN sa vydáva s cieľom upraviť niektoré podmienky evidencie a vodenia psov, ako aj súvisiace podrobnosti o zamedzení znečisťovania verejných priestranstiev.
2. VZN sa nevzťahuje na služobných psov používaných podľa osobitných predpisov.
Na účely tohto VZN:
a) používaný súkromnými bezpečnostnými službami podľa osobitného zákona (zákon č. 379/1997 Z. z. „o súkromných bezpečnostných službách“)
c) používaný pri záchranných, lokalizačných a likvidačných prácach pri plnení úloh civilnej ochrany
g) počas výcviku alebo súťaže konanej podľa medzinárodného alebo národného skúšobného poriadku
2. nebezpečným psom je každý pes, ktorý pohrýzol alebo poranil človeka bez toho, aby bol sám napadnutý alebo vyprovokovaný, ak nebol použitý v nutnej obrane alebo v krajnej núdzi
3. voľným pohybom psa je pohyb psa bez vôdzky mimo chovného priestoru alebo zariadenia na chov, za voľný pohyb psa sa nepovažuje pohyb zvláštneho psa bez vôdzky mimo chovného priestoru alebo zariadenia na chov, ak je na základe výcviku ovládaný osobou, ktorá ho vedie.
1. Prihlasovanie psov, evidencia a vydávanie známok sa vykonáva v súlade s § 3 zákona o držaní psov, najmä:
- evidencii podlieha každý pes držaný nepretržite na území SR viac ako 90 dní
- držiteľ je povinný prihlásiť psa do evidencie v mieste, kde sa pes prevažne nachádza, do 30 dní po uplynutí deväťdesiateho dňa lehoty podľa prvej odrážky
2. Evidenciu vedie a známky vydáva mestský úrad.
3. Do evidencie sa zapisuje najmä:
- evidenčné číslo psa,
- tetovacie číslo alebo údaj o čipovaní psa, ak ho pes má,
- meno, priezvisko a adresa trvalého pobytu držiteľa psa,
- umiestnenie chovného priestoru alebo zariadenia na chov, v ktorom sa pes na území mesta zdržiava, ak sa umiestnenie nezhoduje s miestom trvalého pobytu držiteľa psa,
- skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi,
- úhyn psa
- strata psa.
4. Každú zmenu evidovaných údajov a skutočností, je držiteľ psa povinný oznámiť mestu do 30 dní od zmeny predmetových údajov a skutočností.
5. Mesto vydá držiteľovi psa zapísaného do evidencie evidenčnú známku psa (ďalej len „známka“). Na známke sa uvedie evidenčné číslo psa, názov mesta, kde je pes evidovaný, a údaj o tom, či je pes nebezpečným psom. Známkou držiteľ psa preukazuje totožnosť psa.
6. Známka je neprenosná na iného psa. Odcudzenie, zničenie alebo stratu známky je držiteľ psa povinný do 14 dní odvtedy, čo odcudzenie, zničenie alebo stratu známky zistil, oznámiť mestu.
7. Úhrada za náhradnú známku sa stanovuje vo výške 20,–Sk.
1. Vodiť psa mimo chovného priestoru môže len osoba, ktorá fyzicky a psychicky spôsobilá a je schopná ho ovládať v každej situácii, pričom je povinná predchádzať tomu, aby pes útočil alebo iným spôsobom ohrozoval človeka alebo zvieratá, a zabraňovať vzniku škôd na majetku, prírode a životnom prostredí, ktoré by pes mohol spôsobiť.
2. Vodiť nebezpečného psa mimo chovného priestoru môže len osoba, ktorá je plne spôsobilá na právne úkony. Na verejnom priestranstve musí mať nebezpečný pes nasadený náhubok.
3. Za psa vždy zodpovedá držiteľ psa alebo osoba, ktorá psa vedie alebo nad ním vykonáva dohľad.
4. Držiteľ psa a ten, kto psa vedie, je povinný oznámiť svoje meno, priezvisko a adresu trvalého pobytu osobe, ktorú pes pohrýzol. Ten, kto psa vedie, je povinný oznámiť osobe, ktorú pes pohrýzol aj meno, priezvisko a adresu trvalého pobytu držiteľa psa. Súčasne je povinný skutočnosť, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v nutnej obrane alebo v krajnej núdzi, oznámiť obci, kde je pes evidovaný.
5. Držiteľ psa alebo ten kto psa vedie, je povinný na požiadanie mestskou políciou preukázať totožnosť psa známkou.
6. Vodiť psa na mieste so zákazom voľného pohybu možno len na vôdzke bezpečne pripevnenej na obojku alebo prsnom postroji psa. Pevnosť vôdzky a jej dĺžka musia byť primerané psovi a situácii tak, aby bolo možné psa ovládnuť v každej situácii.
7. Pri pohybe mimo chovného priestoru musí byť každý pes označený známkou, alebo čipom.
8. Do vozidla verejnej dopravy možno vstupovať len so psom, ktorý je na vôdzke a má nasadený náhubok.
9. Psa nemožno:
- uviazať, ani ponechať samého bez uviazania na verejných priestranstvách (napr. pred obchodom, a pod.)
- ponechať samého v osobnom aute, alebo v kabíne nákladného auta, ktoré je na priamom slnečnom žiarení, alebo na mraze a nemá zabezpečené priame vetranie.
- Podnecovať na agresivitu proti inému zvieraťu alebo proti človeku
Vymedzenie miest so zákazom voľného pohybu psov a vstupu so psom
1. Voľný pohyb psov je zakázaný:
- vo všeobecnosti na všetkých verejných priestranstvách mesta
2. Vstup so psom sa zakazuje najmä na miestach:
- škôl a školských zariadení, detských ihrísk a pieskovísk, pietnych, kultúrnych a spoločenských zariadení, maloobchodných prevádzok.
1. Osoba, ktorá psa vedie, je povinná viesť psa tak, aby sa zabránilo znečisťovaniu stavieb, dopravných prostriedkov, poškodzovaniu zelene a pod.
2. Ak pes znečistí verejné priestranstvo výkalmi, je ten, kto psa vedie, povinný výkaly bezprostredne odstrániť primeraným spôsobom (prostredníctvom sáčkov z PVC, alebo papierových sáčkov, a pod.)
3. Mesto umiestni na svojich verejných priestranstvách označené kontajnery na zhromažďovanie výkalov od psov, do ktorých sú tí, ktorí psa vedú, povinní tieto výkaly vložiť.
1. Priestupku sa dopustí držiteľ psa, ak:_
b) umožní, aby psa viedla osoba, ktorá nespĺňa podmienky ustanovené § 5 ods. 1 a 2 tohto VZN
c) neohlási, že pes pohrýzol človeka bez toho, aby bol sám napadnutý alebo vyprovokovaný, ak sa nepoužil v sebaobrane alebo v krajnej núdzi
d) neoznámil odcudzenie, zničenie alebo stratu známky
a) neohlási svoje meno, priezvisko a adresu trvalého pobytu a meno, priezvisko a adresu trvalého pobytu držiteľa psa osobe, ktorú pes pohrýzol
b) nezabráni tomu, aby pes útočil alebo iným spôsobom ohrozoval človeka alebo zvieratá
d) evidenčnou známkou nepreukáže totožnosť psa
e) neodstráni primeraným spôsobom výkaly od psa a nevloží ich do označeného kontajnera
a) odseku 2 písm. d) až f) poverený pracovník mesta uloží pokutu do výšky 500,– Sk
b) odseku 1 a odseku 2 písm. a) až c) mesto uloží pokutu do výšky 5 000,–Sk.
5. Porušením ostatných ustanovení tohto VZN sa občania dopúšťajú priestupku podľa zákona č. 372/1990 o priestupoch v znení neskorších predpisov.
6. Výnos z pokút je príjmom rozpočtu mesta Bojnice.
1. Toto VZN bolo schválené na zasadnutí mestského zastupiteľstva v Bojniciach dňa 30. 04. 2003.
2. Toto VZN nadobúda účinnosť dňa 30. 05. 2003.
Súbor na stiahnutie VZN č. 3-2003 o podmienkach držania psov v meste Bojnice.doc (47.5 kB)
34656342